# Додаток VIII

# ОПИС НА ТЕХНОЛОГИИТЕ И ДРУГИТЕ ПРЕВЕНТИВНИ ТЕХНИКИ ИЛИ ДОКОЛКУ ТОА НЕ Е ПРИМЕНЛИВО, НАМАЛУВАЊЕ НА ЕМИСИИТЕ НА ЗАГАДУВАЧКИТЕ МАТЕРИИ





**Друштвото за Заштита на Животната Средина „ЕКО-ТЕАМ“ ДОО, Скопје**

**Барање за А интегрирана еколошка дозвола**

**ОПШТИ ПОДАТОЦИ**

СОДРЖИНА:

[Додаток VIII 1](#_Toc34056163)

[ОПИС НА ТЕХНОЛОГИИТЕ И ДРУГИТЕ ПРЕВЕНТИВНИ ТЕХНИКИ ИЛИ ДОКОЛКУ ТОА НЕ Е ПРИМЕНЛИВО, НАМАЛУВАЊЕ НА ЕМИСИИТЕ НА ЗАГАДУВАЧКИТЕ МАТЕРИИ 1](#_Toc34056164)

[8.1 Мерки за спречување на загадувањето интегрирани во процесот 3](#_Toc34056165)

[8.1.1 Мерки за заштита на водите од загадување 4](#_Toc34056166)

[8.1.2 Мерки за заштита на почва 5](#_Toc34056167)

[8.1.3 Мерки за намалување на влијанијата врз животната средина 5](#_Toc34056168)

## **8.1 Мерки за спречување на загадувањето интегрирани во процесот**

Системот за управување со заштитата на животната средина и социјалната околина претставува постепено усовршување односно подобрување на животната средина и социјалната околина. Повеќето проектни активности имаат потенцијал да создадат влијанија врз животната средина и врз социјалната околина. Таквите влијанија можат да варираат од незначајни до многу значајни и од краткорочни до долгорочни.

Скоро сите влијанија можат да бидат намалени преку имплементирање на ефективно подобрување/мерки за ублажување.

Ефективните мерки за ублажување се оние, кои се дизајнирани за намалување на постоечките или предвидени влијанија од поединечните активности. Мерките за ублажување можат да бидат ефективни само доколку се применуваат соодветно и доколку се воспостави следење на нивната имплементација, за да се осигура дека мерката резултира со планираниот ефект.

Компанијата ЕКО-ТЕАМ ДОО, Скопје ги презема сите потребни активности да секој врaботен кој доаѓа во контакт со отпад, ракува со отпад или учествува во процесите за третман на отпад е едуциран и обучен за работа со потребните препарати и уредите со кои ќе ракува. На годишно ниво се изработува план за едукација на вработените, согласно со описот и проценките на ризик на работните места. Сите вработени поминуваат редовни обуки за безбедност и здравје при работа, против пожарна заштита и обука за прва помош како и обуки за компетентност во согласност со законската регулатива. Сите вработени без исклучок, при манипулирање со отпад се обврзани да носат пропишана лична заштитна опрема. Процесите се извршуваат со континуиран надзор на одговорен персонал за управување и постапување со отпад кој континуирано информира за состојбата на терен и во објектот. Објектот на инсталацијата за собирање и третман на опасен и неопасен отпад на Друштвото за Заштита на Животната Средина „ЕКО-ТЕАМ“ ДОО Скопје е постоечки, и не се планираат посериозни градежни активности. Се планираат интервенции и зафати со цел правилно инсталирање на технолошката опрема и правилно да се воспостави процесот, како и уредување со преградни ѕидови на дел од просторот.

Еднa од мерките за време на оперативната фаза на инсталацијата е примена на законската регулатива и преземање на сите потребни мерки во однос на безбедност и здравје при работа. Континуиран надзор на технолошкиот процес, континуирана едукација и обука на вработените со цел да се зголеми компетентноста на работниот кадар во однос на управувањето со отпад, со цел да се избегне, спречи или ублажи ефектот на несакани технолошки катастрофи или било какви несакани инциденти на постројките, со што би се избегнале несреќи и хаварии.

ДЗЖС ЕКО-ТЕАМ ДОО, Скопје е сертифицирана компанија согласно меѓународните стандарди ISO 9001 и ISO 14001 со воспоставен систем за управување со квалитет и заштита на животната средина. Дејностите на компанијата се извршуваат по пропишани постапки поткрепени со работни упатства и слична документација која овозможува следливост во работењето на вработените. Тенденција на компанијата е системот континуирано да се усовршува и подобрува.

### **8.1.1Мерки за заштита на водите од загадување**

Местоположбата на објектот исклучува директни влијанија и емисии во површинска вода. Влијанието врз водата е единствено возможно при товар и транспорт на опасен и неопасен отпад што е предмет на складирање и обработка, од локацијата на нарачателот до локацијата на погонот.

Kaкo една од основните мерки за намалување на влијанието и емисии во вода се јавува одржување на возилата во исправна состојба кои се користат за транспорт на отпадот внатре во објектот и возилата со кои се врши транспорт на отпад од локацијата на нарачателот, до локацијата на складот. На тој начин, значително ќе се намали веројатноста за појава на непредвидени дефекти и истекување на нафтени деривати од резервоарите на возилата, кои може да доспеат до водотеците или пак почвата и да предизвикаат огромни штети. Потребно е особено внимание при извршување на активностите при товарење и транспортот на отпад, за да не дојде до неконтролирано излевање на отпадот во водотеците и на тој начин да се нарушат или потенцијално да се загадат.

Количичеството отпадна вода која ќе произлезе по физичко-хемискиот третман на течниот отпад, се предвидува да биде занемарлива и со квалитет кој нема да предизвика контаминација на животната средина.

Квалитетот на количеството издвоена вода по третманот ги задоволува граничните вредности дефинирани во Законската регулатива, Правилникот за условите, начинот и граничните вредности на емисија за испуштањето на отадните води по нивното прочистување, начинот на нивно пресметување, имајќи ги во предвид посебните барања за заштита на заштитените зони. По извршена проверка би се испуштала во реципиентот (канализација). Издвоените количества на отпадна вода кои не ги задоволуваат граничните вредности ќе бидат третирани дополнително или ќе бидат предадени на постапувач на таков вид на отпад. Пред испуштање, отпадните води како дополнителна мерка на заштита, поминуваат низ сепаратор масло/вода поставен пред испустот во канализациониот систем.

Во склоп на технолошката канализациона линија се наоѓа водонепропустлив бункер кој е предвиден за интервентен прием на контаминирана вода во случај на хаварија.

### **8.1.2 Мерки за заштита на почва**

Најсериозно загадување на почвата и индиректно на подземните води може да се случи при излевање на опасен отпад или гориво, масла/лубриканти од механизацијата и возилата, и хемикалии кои се употребуваат во работниот процес.

Подот во објектот каде се врши растоварање и складирање на отпадот е бетонска непропустлива површина, местата каде се поставени постројките се исто бетонирани и непропустливи, според тоа се планира елиминирање и на најмалата можност за емисии на штетни супстанции во почвата во околината на објектот на било кој начин. Системот за одведување на отпадни води од локацијата исто така е водонепропустлив и во согласност со останатите стандарди за квалитет;

### **8.1.3 Мерки за намалување на влијанијата врз животната средина**

| ***Реден број*** | ***Опис на мерката*** | ***Цел на мерката изразена прекунамалување навлијанијата врз ж.с.*** | ***Временски распоред за реализација на планот за подобрување*** | | | | |
| --- | --- | --- | --- | --- | --- | --- | --- |
| ***Месец и година*** | ***Месец и година*** | ***Месец и година*** | ***Месец и година*** | ***Месец и година*** |
| ***Мерки за заштита на воздухот од загадување*** | | | | | | | |
| 1 | Употреба на стандардизирани горива навремено исклучување на моторите на механизацијата | Намалување на емисијата на издувни гасови во атмосферата | Веднаш | | | | |
| 2 | Ограничување на брзината на движење на возилата во кругот на објектот | Намалување на емисијата на издувни гасови во атмосферата | Веднаш | | | | |
| 3 | Извршување на редовни и вонредни технички проверки на возилата. Редовно, навремено сервисирање на возилата кај овластени сервиси за таа намена. | Намалување на емисијата на издувни гасови во атмосферата | Континуирано | | | | |
| ***Мерки за заштита на водите од загадување*** | | | | | | | |
| 4 | Рационална употреба на техничка вода за одржување на опрема | Спречување на создавање на големи количини отпадна вода | За време на миење, одржување на системите и опремата за третман, во оперативната фаза на технолошките процеси | | | | |
| 5 | Извршување на транспорт на опасен отпад согласно насоките на законската регулатива и АДР | Спречување на ненадејно излевање на горива, масла или опасен отпад во водени површини и водотеци | Веднаш | | | | |
| 6 | Вградување на сепаратор пред испуст во канализација | Подобрување на карактеристиките на водата што се испушта во канализациониот систем | По реконструкција на канализациониот систем | | | | |
| 7 | Водонепропуслив бункер за прием на контаминирана вода во случај на хаварија | Заштита од инцидентни емисии на контаминирана вода | По реконструкција на објектот | | | | |
| ***Мерки за заштита на почва*** | | | | | | | |
| 8 | Растоварање, складирање и третман на отпад на непропуслива површина и употреба на соодветни садови за транспорт и складирање на различни видови на отпад | Емисии на опасни материи во почва | Веднаш | | | | |
| 9 | Изградба на водонепропуслив систем за одведување на отпадни води од локацијата согласно законската регулатива и стандарди за квалитет | Емисии на опасни материи во почва | За време на процесот на реконструкција и во оперативната фаза на технолошките процеси | | | | |
| ***Мерки за заштита од бучава и вибрации*** | | | | | | | |
| 10 | Набавка на тивка опрема и уреди, реконструкција на фасадни ѕидови за изолиран затворен објект | Контролирана емисија на бучава во животната средина | За време на процесот на реконструкција и во оперативната фаза на технолошките процеси | | | | |
| ***Мерки за намалување на количествата на создаден отпад*** | | | | | | | |
| 11 | Соодветно управување со видовите неопасен и опасен отпад кој ќе се создава на самата локација. Опасниот и неопасниот отпад соодветно да се селектира, означува и складира за понатамошен дополнителен третман, рециклирање или реупотреба. Отпадот да се предава на овластени постапувачи,кои поседуваат дозволи за вршење на дејност, складирање и третман согласно видот на отпадот, количините отпад кои неможат да бидат згрижени во Република Северна Македонија ќе бидат извезени. | Правилен пристап кон начинот на управување со отпад, реализација на еден од клучните принципи за одржливо управување со отпад | Веднаш | | | | |