# Додаток X

# ЕКОЛОШКИ АСПЕКТИ И НАЈДОБРО ДОСТАПНИ ТЕХНИКИ





**Друштвото за Заштита на Животната Средина „ЕКО-ТЕАМ“ ДОО, Скопје**

**Барање за А интегрирана еколошка дозвола**

**ОПШТИ ПОДАТОЦИ**

СОДРЖИНА:

[Додаток X 1](#_Toc34120011)

[ЕКОЛОШКИ АСПЕКТИ И НАЈДОБРО ДОСТАПНИ ТЕХНИКИ 1](#_Toc34120012)

[10.1 Најдобри достапни техники 3](#_Toc34120013)

[10.2 Аспекти на животната средина 3](#_Toc34120014)

[10.2.1 Влијанија во животната средина 4](#_Toc34120015)

[Листа на значајни аспекти кои можат да се јават при вонредни услови 7](#_Toc34120016)

Изборот на процесите во инсталацијата „ЕКО-ТЕАМ“ ДОО Скопје за третман на опасен и неопасен отпад е базиран на најдобрите достапни техники за обработка на отпад и овозможуваат употреба на опрема која може да се користи како постојана поставка во постоечката инсталација или времено на локациите на самото место на настанување на отпадот.

# 10.1 Најдобри достапни техники

Документи кои се разгледувани и прифатени при креирање на основниот проект за реконструкција и набавка на опрема и постројки се:

* Reference Document on Best Available Techniques for the Waste Treatments Industries (Industrial Emissions Directive 2010/75/EU); 2016 European IPPC Bureau;
* Reference Document on Best Available Techniques for the energy efficiency; 2008, European IPPC Bureau;
* Reference Document on Best Available Techniques on Emissions Storage; July 2006, European IPPC Bureau;
* ТЕХНИЧКИ УПАТСТВА ЗА НАЈДОБРИТЕ ДОСТАПНИ ТЕХНИКИ ЗА ТРЕТМАН НА ОТПАДНИ ГАСОВИ И ОТПАДНИ ВОДИ, Март 2012, МЖСПП;
* ИСКЗ – СЕКТОРСКО УПАТСТВО ЗА ТРЕТМАН НА ОТПАДНИ ВОДИ И ОТПАДНИ ГАСОВИ, Зајакнување на управувањето со животната средина, Проект финансиран од ЕУ, раководен од Европската агенција за реконструкција, 2007, МЖСПП;

# 10.2 Аспекти на животната средина

Оцената на аспектите и дефинирање на влијанието врз животната средина, како и разбирање на овие влијанија претставува основа за целокупниот систем за управување со животната средина. Клучното прашање е разбирањето на разликата помеѓу аспекти и влијанија врз животната средина. **Аспект на животната средина** е составен дел од активностите кои со животната средина можат взаемно да делуваат, а **влијанието врз животната средина** е секоја промена во околината (без разлика дали е позитивна или негативна), која е целосно или делумно резултат на активностите. Влијанието е конечна промена во животната средина, а аспектите на животната средина е она што ја предизвикува оваа промена.

Самата постапка може да се разгледа низ следните активности:

1. Постапка на утврдување на аспектите на животната средина;
2. Разгледување на аспектите во однос на дејноста (Регистар на аспекти);
3. Утврдување на значајноста на аспектите на животната средина;
4. Поврзување на аспектите со соодветните влијанија;
5. Процена на значајноста на влијанијата врз животната средина;
6. Одредување на приоритети според значајноста на влијанието врз животната средина;
7. Ажурирање (промена и дополнување) на Регистарот на аспекти;
8. Обезбедување на постапката на разгледување на значајните влијанија, при утврдувањето на целите за управување на животната средина.

## **10.2.1 Влијанија во животната средина**

Компанијата „EKO-ТЕАМ“ ДОО Скопје по извршена оцена (преглед) на сите минати, сегашни и предложени активности, производи и услуги идентификува влијанија врз животната средина. Посебен акцент е ставен на итните/вонредни состојби кои би предизвикале или би имале потенцијал да предизвикаат загадување на животната средина. Идентификувани се следните влијанија:

* *Влијанија на воздухот* - (емисии во атмосферата на: издувни гасови, испарливи органски соединенија, фугитивна прашина, штетни, отровни материи - фреон, жива, азот);
* *Влијанија на површински води* – (емисија на: отпадни технолошки води, хемикалии, масла, течен опасен отпад;
* *Влијанија на подземни води* – (излевање на фекална вода, излевање на технолошки отпадни води и отпаден талог;
* *Влијанија на вода во канализација* – (испуштање на отпадни технолошки води);
* *Влијанија на почвата* – (излевање на масло, излевање на фекална вода, излевање на технолошки отпадни води и отпаден талог, излевање на нафта/мазут/бензин, излевање на хемикалии, излевање на опасен течен отпад, емисија на аеросоли, растурање на цврст опасен и неопасен отпад);
* *Зголемено ниво на бучава во животната средина* – емисија на бучава во животната средина;
* *Нејонизирачко зрачење* - електромагнетно зрачење од електронски и електрични канцелариски уреди;
* *Намалување на необновливи ресурси (*употреба на вода, електрична енергија, хартија, плин*)*;
* *Промена на микро-килима* - емисија на топлина;
* *Уништување на озонската обвивка* - (емисија на фреон);
* *Создавање на цврст неопасен отпад* – (отпадна хартија, комунален отпад, отпадни крпи, сунѓери, отпадна амбалажа);
* *Создавање на цврст опасен отпад* – (отпадна амбалажа, отпадни тонери, отпадни неонки, отпадни филтри за воздух и уље, отпадни гуми, отпадни црева, каиши, отпадна ЛЗО, отпад од абсорбенси, отпадни крпи);
* *Создавање на течен опасен отпад* – (отпадно моторно масло, отпаден талог, отпад од абсорбенси, отпадни хемикалии, замастен талог);
* *Создавање на течен неопасен отпад* – (отпадни талози и води од чистење на атмосферски и фекални канализации);

Аспектите се идентификуваат и оценуваат по различните влијанија кои реално претставуваат опасност за животната средина, но оценувањето се врши и врз основа на законските и други пропишани барања за секој од медиумите во животната средина односно во воздух, вода и во почва. Потребно е редовно следење на измените во законската и останатите регулативи и при тоа да се препознаат нови потенцијални влијанија кои ќе се идентификуваат и притоа ажурираат во Регистарот на аспекти на животната средина (LIS EТ 11-1).

Оцената на аспектите се врши според следните критериуми:

|  |  |  |  |  |
| --- | --- | --- | --- | --- |
| **Критериум** | | **Оцена** | | |
| **1** | **2** | **3** |
| ***К1*** | ***Законски и други барања*** | Не постои законско и друго барање кое се однесува на влијанијата | Постои, влијанијата се помали од пропишаните законски граници | Влијанијата се многу поголеми од пропишаните законски/изречени се казни од надлежните инспекциски органи |
| ***К2*** | ***Фреквенција на појавување*** | Без веројатност /невозможно-не би требало да се случи при нормални работни услови. | Средна веројатност/можно - може да се случи понекогаш. | Сигурна веројатност - ќе се појави сигурно. |
| ***К3*** | ***Вид на влијанието*** | Незначително (минорно) слабо влијание без штети врз животната средина. | Значително влијание но може да се контролира со превземање на превентивни мерки за претпазливост. | Штетно влијание врз животната средина. |

Вкупната оцена на аспектот е збир од оцената на секој критериум: Оцена на аспект = К1+К2+К3

Значајноста на аспектот се определува според следните критериуми:

|  |  |  |
| --- | --- | --- |
| ***Категорија на значење*** | ***Вкупна оценка*** | ***Значаен аспект*** |
| Занемарливо/позитивно | 0-3 | Не |
| Дозволено | 4-7 | Не |
| **Значајно** | **7-9** | **Да** |

Доколку нема влијание на аспектот по било кој од критериумите во табелата се става «0» (нула).

Регистарот на аспекти во ДЗЖС ЕКО-ТЕАМ ДОО редовно се ажурира и врши негова ревизија. Согласно извршените оцени на идентификуваните аспекти, значајни аспекти кои би имале влијание врз животната средина нема во текот на секојдневната работа на инсталацијата. Значајни аспекти се очекуваат само при вонредни услови. Во продолжение е прикажана листа на значајни аспекти кои можат да се јават при вонредни услови.

## **Листа на значајни аспекти кои можат да се јават при вонредни услови**

| **#** | **Работно место, процес, опрема, услуга** | **Појава / Активност** | **Аспект** | **Влијание врз животна средина** | **Услови** | **Оцена** | **Мерки за спречување и намалување на влијанијата врз животната средина** |
| --- | --- | --- | --- | --- | --- | --- | --- |
| **1** | **Магацин за отпад** | **Појава на пожар** | **Емисија на штетни материи при пожар** | **Загадување на воздух при пожар** | **в.у.** | **9** | Строго придржување до упатството за правилно складирање на опасен и заппалив отпад според РУП за постапување со опасен отпад |
| Проверка на исправноста на апаратите за гаснење на пожарот според упатството од производителот |
| Проверка на исправноста на електричните апарати и уреди |
| Проверка и одржување во исправна состојба на самоискречки апарати и внимателно ракување со нив |
| Примена на итни мерки во случај на вонредна состојба на загадување во согласност оо постапката ПОС ЕТ-15 |
| Брзо реагирање и безбедно управување со ПП апарати од страна на вработените |
| Дојава за пожар до најблиската ПП екипа од општина Гази Баба |
| **2** | **Санација на еко загадувања** | **Санација на контаминирани објекти** | **Излевање на хемикалии** | **Загадување на почва при излевање** | в.у. | **9** | Правилно ракување и употреба на хемикалии во согласност со РУ за постапување со опасни материи и законските прописи |
| Користење на еколошки средства за санација на загадување наместо хемикалии |
| брзо и безбедно реагирање од страна на вработените (затекнати на локацијата) |
| Посипување со апсорбенс на загаденото место и околу него, внимателно откопување на површинскиот слој од почвата и негово собирање во посебни садови |
| **3** | **Превземање на отпад** | **Неправилно ракување** | **Излевање на опасен течен отпад** | **Загадување на почва** | в.у. | **7** | Придржување кон постапката ПОС ЕТ-14 за отпад и управување со отпад, ПОС ЕТ 15 - интервентни мерки при вонредни загадувања и соодветните работни упатства, а особено РУП за опасен отпад |
| Проверка на начинот на пакување на отпадот и состојбата на пакувањето |
| Препакување во безбедна амбалажа - пластични канти со добар затвор |
| Придржување кон законските одредби за транспорт на опасни материи |
| Локализирање на загаденото место, посипување со соодветен абсорбенс и внимателно откопување на загадената земја и собирање во посебни садови |
| **4** | **Магацин за отпад** | **Неправилно складирање** | **Излевање на течен опасен отпад** | **Загадување на тло/почва** | в.у. | **7** | Придржување кон постапката ПОС ЕТ-14 за отпад и управување со отпад, и соодветните работни упатства, а особено РУП за опасен отпад |
| Проверка и контрола на состојбата на пакувањата со течен отпад |
| Брзо и безбедно реагирање од страна на вработените (затекнати на локацијата) и примена на интервентните мерки во согласност со РУП со санација на загадување |
| Локализирање на загаденото место, посипување со соодветен апсорбенс и внимателно откопување на загадената земја и собирање во посебни садови |
| **5** | **Магацин за отпад** | **Складирање на отпад од азбест** | **Емисија на азбестни влакна** | **Загадување на воздух** | **в.у.** | **7** | Придржување кон постапката ПОС ЕТ-14 за отпад и управување со отпад, и соодветните работни упатства, а особено РУП за опасен отпад и постапување со отпад од азбест |
| Проверка на состојбата на пакувањето и одлагање во 100% непропусен контејнер за привремено складирање |
| Да се намали времето на складирање и чување на отпадот од азбест, доколку е возможно треба да се депонира веднаш во депо за азбест |
| Брзо и безбедно реагирање од страна на вработените (затекнати на локацијата) и примена на интервентните мерки во согласност со РУП со санација на загадување |
| **6** | **Магацин за отпад** | **Складирање на масла со ПХБ** | **Емисија на ИОС** | **Загадување на воздух** | **в.у.** | **7** | Придржување кон постапката ПОС ЕТ-14 за отпад и управување со отпад, и соодветните работни упатства, а особено РУП за опасен отпад и складирање на масла со ПХБ |
| Проверка и контрола на состојбата на пакувањата со масла со ПХБ |
| Редовно проветрување и ладење во летните периоди на магацинот |
| Да се намали времето на складирање и чување на маслата со ПХБ доколку е возможно треба да се транспортираат до постројка на деконтаминирање |
| Брзо и безбедно реагирање од страна на вработените (затекнати на локацијата) и примена на интервентните мерки во согласност со РУП со санација на загадување |
| **7** | **Магацин за отпад** | **Земјотрес** | **Излевање на течен опасен отпад** | **Загадување на почва при земјотрес** | **в.у.** | **7** | Придржување кон постапката ПОС ЕТ 14 за отпад и управување со отпад и ПОС ЕТ 15-интервентни мерки при вонредни состојби и соодветните работни упатства, а особено РУП за опасен отпад и складирање на опрема контаминирана со ПХБ |
| Редовна проверка на состојбата на пакувањата со течен опасен отпад |
| Брзо и безбедно реагирање од страна на вработените (затекнати на локацијата) и примена на интервентните мерки во согласност со РУП со санација на загадување |
| Локализирање на загаденото место, посипување со соодветен абсорбенс и внимателно откопување на загадената земја и собирање во посебни садови |
| **8** | **Магацин за отпад** | **Дехерметизација на канализација** | **Излевање на фекална вода** | **Загадување на почва / подземна вода** | **в.у.** | **7** | Редовно чистење на фекална канализација |
| Проверка на состојбата на канализационите системи (ЦЦТВ инспекција) |
| Брзо и безбедно реагирање од страна на вработените (затекнати на локацијата) и примена на интервентните мерки во согласност со РУП со санација на загадување |
| Дојава за настанат дефект до најблиската ПЕ на ЈП Водовод и Канализации |
| **9** | **Магацин за отпад** | **Хаварија при работниот процес** | **Инцидентно излевање на опасни супстанции** | **Загадување на канализациониот систем / Загадување на почва / Загадување на вода** | **в.у** | **7** | Изведување на работните процеси согласно интерни работни упатства и упатства од производител за секој вид на опрема што се употребува во работниот процес |
| Редовна обука и проверка на знаењата на операторите, вработените кои ги извршуваат работите. |
| Редовна проверка, сервис и чистење на опремата од целокупниот систем на процеси на инсталацијата, проверка на технолошки цевководи, собирни канали и технолошки сепаратор. |
| Брзо и безбедно реагирање од страна на вработените (затекнати на локацијата) и примена на интервентните мерки во согласност со РУП со санација на загадување |