# Додаток IX

# МЕСТА ЗА МОНИТОРИНГ И МЕРНИ МЕСТА ЗА ЗЕМАЊЕ ПРИМЕРОЦИ





**Друштвото за Заштита на Животната Средина „ЕКО-ТЕАМ“ ДОО, Скопје**

**Барање за А интегрирана еколошка дозвола**

**ОПШТИ ПОДАТОЦИ**

СОДРЖИНА:

[Додаток IX 1](#_Toc34059174)

[МЕСТА ЗА МОНИТОРИНГ И МЕРНИ МЕСТА ЗА ЗЕМАЊЕ ПРИМЕРОЦИ 1](#_Toc34059175)

[9.1 Мерно место за следење на емисии на вода во канализациона мрежа 3](#_Toc34059176)

[9.2 Мерни места за следење ниво на бучава во животна средина 5](#_Toc34059177)

## **9.1 Мерно место за следење на емисии на вода во канализациона мрежа**

Согласно Законот за животна средина и подзаконските акти, секој оператор на инсталација е одговорен за спроведување на мониторингот на медиумите во животната средина во рамките на инсталацијата и известување на надлежниот орган за резултатите од мерењата. Целта за спроведувањето на мониторингот е континуирано обезбедување на информации за состојбата на медиумите во животната средина како резултат на одвивањето на активностите во рамки на инсталација во однос на граничните вредности, врз основа на спроведени мерења со фреквенција во согласност со договорени процедури. Мониторингот се однесува на следење на процесните услови, емисии во животната средина како и мерења на нивоата на загадувачки супстанции во медиумите на животната средина и известување за резултатите од тие мерења.

Инсталацијата за складирање и третман на отпад „ЕКО-ТЕАМ“ ДОО Скопје при реконструкцијата инсталира постројки за третман на опасен и неопасен отпад, и ги подобри капацитетите за складирање на отпад.


Согласно предложените мерки за намалување на влијанијата врз животната средина потребно е континуирано следење на емисиите во медиумите на животната средина.

На инсталацијата нема стационарни извори. Постројките за третман на отпад за својата работа користат електрична енергија, со што емисија на штетни гасови не се очекува.

Во процесите за физичко-хемиски третман на течен опасен отпад се очекува издвојување на количества вода односно водена фаза. Понатамошното третирање на овие количества зависи од својствата. Водената фаза по потреба се третира со други постапки на обработка и третман. рН вредноста мора да биде помеѓу 6,5-9,0. Квалитетот на количеството издвоена вода по третманот се проверува, и испушта доколку ги задоволува граничните вредности дефинирани во Законската регулатива, Правилникот за условите, начинот и граничните вредности на емисија за испуштањето на отпадните води по нивното прочистување, начинот на нивно пресметување, имајќи ги во предвид посебните барања за заштита на заштитените зони.

Испуштањето на отпадната вода во канализациониот систем се следи со испитување на земен примерок од местото пред испуст во канализациониот систем на индустриската зона „Рудници и Железарница Скопје“. Мерното место е идентификувано со ознака **AWW 1.**

Mерно место (AWW1) за испитување на отпадни води пред испуст во канализационен систем



## **9.2 Мерни места за следење ниво на бучава во животна средина**

Опремата и спроведувањето на технолошкиот процес се можни извори на бучава со различен интензитет. Бучава се очекува и од уредите кои се дел од постројките вклучени во процесот (на пр. пумпи, уреди за ладење, центрифуга и сл). Опремата која е набавена и инсталирана ги задоволува современите барања и стандарди за производство на тивки уреди и нивната работата нема да ги надминува граничните вредности за ниво на бучава. Интензитетот на бучавата е непостојан, постројките се поставени во изолиран затворен објект. Нивото на бучавата е во рамките на граничните вредности дозволени за изложеност на бучава во работната средина.

Согласно класификацијата на подрачјата според степенот на заштита од бучава проектните активности односно локацијата на инсталацијата спаѓа во подрачје од IV степен на заштита од бучава.

Подрачје со IV степен на заштита од бучава е подрачје каде се дозволени зафати во околината, кои можат да предизвикаат пречење со бучава, подрачје без станови, наменето за индустриски и занаетчиски или други слични производствени дејности, транспортни дејности, дејности за складирање и сервисни дејности и комунални дејности кои создаваат поголема бучава.

Според Правилникот за локациите на мерните станици и мерните места, мерните места за следење на нивото на бучава се лоцирани на граница на инсталацијата.

|  |  |
| --- | --- |
| **Мерно место** | **Географски координати** |
| **МP1**  ( Север-Запад ) | 42° 0'42.61"S |
| 21°28'25.38"I |
| **МP2**  ( Север-Исток ) | 42° 0'41.82"S |
| 21°28'27.85"I |
| **МP3**  ( Југ-Запад ) | 42° 0'39.89"S |
| 21°28'29.84"I |
| **МP4**  ( Југ-Исток ) | 42° 0'40.98"S |
| 21°28'26.03"I |

